wannaphong/clean_thaiwikipedia huggingface dataset:
# อินทูอิต
อินทูอิท  เป็นกลุ่มบอยแบนด์ชาวเกาหลีใต้ สังกัด MMO Entertainment ประกอบด้วยสมาชิก 8 คนคือ จีอัน, ยอนแท, อินโฮ, ฮยอนอุค, ไอแซค, อินพโย, ซองฮยอน และ จินซอบ ซึ่งก่อนหน้านี้เคยเข้าร่วมรายการของ Mnet ในปี 2016 เปิดตัวครั้งแรกเมื่อวันที่ 26 ตุลาคม 2017 โดยซิงเกิลเพลง "Amazing"  ต่อมา จินซอบ ได้ยุติการทำกิจกรรมร่วมกับ IN2IT เมื่อเดือนมีนาคม 2018 ด้วยเหตุผลด้านสุขภาพ และ "ซองฮยอน" ได้ยุติการกิจกรรมกับวง เมื่อช่วงกันยายน 2019 ด้วยปัญหาส่วนตัว

 สมาชิก 
 ยูจีอัน (유지안)
 จองยอนแท (정연태)
 ฮวังอินโฮ (황인호)
 ฮันฮยอนอุก (한현욱)
 ไอแซก วู (아이젝, 吴凯名/吴凯名)
 ลี อิน-พโย (이인표)

 อดีตสมาชิก 
 คิม รี-โฮ (김리호)
 คิมแซอง-ฮยอน (김성현)

 ผลงานเพลง 
 อีพี 
 ชื่อ รายละเอียดอัลบั้ม อันดับสูงสุดบนชาร์ท ยดดขาย KOR Carpe Diem: 
 SnapShot: 
 Into the Night Fever: 
 Puzzle:  Carpe Diemวางจำหน่าย: 26 ตุลาคม ค.ศ. 2017
สังกัด: เอ็มเอ็มโอเอนเตอร์เทนเมนต์
รูปแบบ: ซีดี, ดาวน์โหลดดิจิทัล 6KOR: 31,784Cumulative sales for "Carpe Diem":
# เนื้อหาที่ดาวน์โหลดได้
เนื้อหาที่ดาวน์โหลดได้  เป็นเนื้อหาเพิ่มเติมที่สร้างเพื่อการจำหน่ายวิดีโอเกมผ่านทางอินเทอร์เน็ตโดยผู้จำหน่ายเกม ซึ่งเนื้อหาที่ดาวน์โหลดได้อาจมีหลายประเภท ตั้งแต่การเปลี่ยนชุดไปจนถึงเนื้อเรื่องใหม่ที่มีมากขึ้น คล้ายกับภาคเสริม ดังนั้นเนื้อหาที่ดาวน์โหลดได้อาจเพิ่มโหมดของเกม, วัตถุ, เลเวล, ความท้าทาย หรือคุณสมบัติอื่น ๆ ของเกมที่วางจำหน่ายแบบเสร็จสมบูรณ์แล้ว ซึ่งเป็นส่วนหนึ่งของการสร้างรายได้จากวิดีโอเกม
# ปวยเล้ง
ปวยเล้ง  เป็นพืชในวงศ์บานไม่รู้โรย มีถิ่นกำเนิดในเอเชียกลาง ลักษณะเป็นไม้ล้มลุกฤดูเดียว สูงได้ถึง 30 เซนติเมตร ใบออกเรียงสลับ รูปรีถึงใบหอก กว้าง 1-15 เซนติเมตร ยาว 2-30 เซนติเมตร ดอกสีเหลืองเขียว เส้นผ่านศูนย์กลาง 3-4 มิลลิเมตร ผลขนาด 5-10 มิลลิเมตร ภายในมีเมล็ดจำนวนมาก

อนึ่ง ปวยเล้ง (spinach) เป็นผักที่ป๊อปอายใช้กินเพิ่มพลัง ไม่ใช่ผักโขม (amaranth) อย่างที่เข้าใจกัน

 คุณค่าทางอาหาร 

ปวยเล้งสดประกอบด้วยน้ำ 91%, คาร์โบไฮเดรต 4%, โปรตีน 3% และไขมันเล็กน้อย ปวยเล้ง 100 กรัมให้พลังงาน 23 แคลอรี อุดมไปด้วยวิตามินเอ, วิตามินซี, วิตามินเค, แมงกานีส, เหล็ก และแคลเซียม อย่างไรก็ตาม ควรปรุงปวยเล้งให้สุกเนื่องจากในปวยเล้งมีสารออกซาเลต ซึ่งก่อให้เกิดนิ่วและเพิ่มระดับกรดยูริกในผู้ป่วยโรคเกาต์
# จปุจีสาหิบ
ชปุชีสาหิบ หรือ จปุจีซาฮิบ (Japji Sahib) เป็นบทสวดตอนเริ่มต้นในคุรุกรันตสาหิบ คัมภีร์ศักดิ์สิทธิ์สูงสุดของศาสนาซิกข์ซึ่งแต่งขึ้นโดยคุรุนานักเทพจี คุรุศาสดาคนแรกในศาสนาซิกข์ บทสวดของจัปจินั้นเริ่มต้นด้วย "มูลมนตร์" ตามด้วย 38 "เปาฑี" (1 เปาฑี = กลอน 1 บท) และปิดด้วย โศลกHS Singha (2009), The Encyclopedia of Sikhism, Hemkunt Press, , page 110

เชื่อกันว่าจปุจีสาหิบนั้นเป็นงานเขียนแรกของคุรุนานัก และมีเนื้อความที่ครอบคลุมแก่นของศาสนาซิกข์ และยังเป็นคุรบานี (บทกลอนในวรรณกรรมซิกข์) ที่สำคัญที่สุดอีกด้วย และเป็นคุรบานีแรกในนิตนีม

ส่วนที่เป็นที่จดจำมากคือวาทกรรมของคุรุนานักเรื่อง "อะไรคือการเคารพบูชาที่แท้จริง" และ "อะไรคือธรรมชาติของพระเป็นเจ้า" ซึ่งในจปุจีสาหิบได้ระบุไว้ว่า ลักษณะของพระเป็นเจ้านั้นไม่สามารถอธิบายได้ และการเคารพบูชาที่แท้จริงคือการบูชา "นาม" คือเสียง คำ และพลังภายใน การรับรู้ถึงการมีอยู่ของพระเป็นเจ้า และให้ชีวิตเป็นไปตามพระประสงค์ของพระองค์B Singh and GP Singh (2007), Japji, Hemkunt Press, , pages 17–42

บทสวดอีกบทที่เกี่ยวข้องกับจปุจีสาหิบ คือ "จปุสาหิบ" ซึ่งอยู่ในตอนต้นของทสัมครันถ์ ซึ่งแต่งโดยคุรุโควินทสิงห์
# ประวัติศาสนาซิกข์
ประวัติของศาสนาซิกข์ เริ่มต้นขึ้นโดยคุรุนานักเทพจิ คุรุศาสดาคนแรก ราวคริสต์ศตวรรศที่ 15 ในภูมิภาคปัญจาบทางตอนเหนือของอนุทวีปอินเดีย เมื่อเวลาผ่านไป การปฏิบัติตนในศาสนาได้ถูกทำให้เป็นแบบแผนมากขึ้นและเป็นระบบระเบียบโดยคุรุท่านต่อ ๆ มา โดยเฉพาะ คุรุโควินทสิงห์ เมื่อปี 1699 ศาสนิกชนกลุ่มแรกซึ่งล้วนมาจากภูมิหลังทางสังคมที่ต่างกัน รวมกันเป็นขาลสา (ਖ਼ਾਲਸਾ) โดย 5 คนแรกที่ได้เปลี่ยนศาสนาเข้ามานั้นเรียกว่า "ปัญจเปียร์" เป็นผู้เปลี่ยนศาสนาและรับคุรุโควินทสิงห์เข้ามาในสังคมขาลสา

ประวัติของศาสนาซิกข์เกี่ยวข้องมากกับประวัติศาสตร์ปัญจาบ ในสมัยจักรวรรดิโมกุล (1556 - 1707) ศาสนาซิกข์เกิดความไม่ลงรอยกับกฎหมายจักรวรรดิซึ่งเป็นมุสลิม ด้วยปัญหาทั้งทางการเมืองและความเชื่อของซิกข์ที่เพิ่มเติมนักบุญจากทั้งฮินดูและอิสลามเข้ามา คุรุซิกข์คนสำคัญถูกประหารชีวิตเพราะปฏิเสธที่จะเปลี่ยนศาสนาเป็นอิสลามPashaura Singh (2005), Understanding the Martyrdom of Dhan Dhan Sri Guru Arjan Dev Ji, Journal of Punjab Studies, 12(1), pages 29-62 และเพราะต่อต้านการดำเนินคดีของจักรวรรดิต่อชาวซิกข์และชาวฮินดูV. D. Mahajan (1970). Muslim Rule In India. S. Chand, New Delhi, p.223. คุรุสองท่านที่ถูกประหารชีวิตและทรมานอย่างหนัก ได้แก่ คุรุอรชุน และ คุรุเตฆหบดูร์ รวมถึงบุคคลสำคัญในศาสนาที่ได้รับการเคารพจากศาสนิกชน เช่น Banda Bahadur, Bhai Mati Das, Bhai Sati Das และ Bhai Dayala ดังนั้นศาสนาซิกข์จึงจัดตั้งกองทัพซิกข์ขึ้นเพื่อป้องกันการรุกรานของจักรวรรดิโมกุล การก่อเกิดขึ้นของ Sikh Confederacy ภายใต้ misl และ อาณาจักรซิกข์ นำการปกครองโดยมหาราชา รันจิต สิงห์ ซึ่งเป็นรูปเป็นร่างขึ้นมาด้วยความต้านทางทางศาสนาและแนวคิดพหุศาสนา (Religious pluralism) ร่วมกับชาวคริสต์ ฮินดู และมุสลิม ในตำแหน่งของอำนาจ การก่อตั้งอาณาจักรซิกข์นั้นถือเป็นจุดสูงสุดของศาสนาซิกข์ในเชิงการเมือง ขณะที่อาณาจักรซิกข์ขยายอาณาเขตครอบคลุมกัศมีร์, Ladakh และ Peshawar ก็ทำให้มีศาสนิกชนเปลี่ยนศาสนามาเป็นซิกข์จำนวนมาก ด้วยจากทั้งความเกรงกลัวในอำนาจก็ดี หรือจากเหตุผลเชิงธุรกิจก็ดี
# ยุนฮยู
ยุนฮยู (윤휴, 14 ตุลาคม 2160 - 20 พฤษภาคม 2223) ขุนนางในสมัยราชวงศ์โชซ็อน และบัณฑิตลัทธิขงจื๊อใหม่ กวี ยุนเป็นผู้นำกลุ่มการเมืองกลุ่มฝ่ายใต้ ชื่อรองของเขา แบ็กโฮ (백호) ฮาฮ็อน (하헌) และ ยาโบ (야보)

ใน พ.ศ. 2203 เขาเป็นผู้นำในข้อถกเถียงเรื่องการสวมชุดไว้ทุกข์ให้กับ พระเจ้าฮโยจง และใน พ.ศ. 2217 เขาเป็นผู้นำในข้อถกเถียงเรื่องที่ 2 เรื่องการสวมชุดไว้ทุกข์เนื่องจากการสิ้นพระชนม์ของ พระนางอินซ็อน สมเด็จพระราชินี ใน พระเจ้าอินโจ 

กระทั่ง พ.ศ. 2223 พระเจ้าซุกจง ได้มีพระราชโองการให้ ยุนฮยู ที่ถูกเนรเทศไปก่อนหน้านั้นจากกรณีความพยายามที่จะก่อกบฏของขุนนางฝ่ายชาวทักษิณเพื่อจะยกองค์ชายพงซอนขึ้นสืบราชบัลลังก์แทนพระเจ้าซุกจงฆ่าตัวตายเสีย
# บรูตัส บีฟเค้ก
เอ็ดเวิร์ด แฮร์ริสัน เลสลี (Edward Harrison Leslie; เกิด 21 เมษายน ค.ศ. 1957) เป็นนักมวยปล้ำอาชีพกึ่งเกษียณอายุชาวอเมริกันที่รู้จักอย่างดีในการร่วมงานกับ World Wrestling Federation (WWF) ภายใต้นามบนสังเวียน บรูตัส "เดอะบาร์เบอร์" บีฟเค้ก (Brutus "The Barber" Beefcake) ต่อมาก็ได้ร่วมงานกับ World Championship Wrestling (WCW) ภายใต้ชื่อที่หลากหลาย

เขาได้แชมป์มาทั้งหมด 9 เส้นในตลอดอาชีพของเขาและเป็นอดีตแชมป์ WWF World Tag Team Champion ร่วมกับ Greg Valentine นอกจากนี้เขายังได้ร่วมชิงแชมป์เดี่ยวแมตช์สำคัญในศึกใหญ่ pay-per-view และทางโทรทัศน์อย่าง Starrcade 1994 เจอกับแชมป์ WCW World Heavyweight Champion ในตอนนั้นอย่าง Hulk Hogan เขายังเป็นผู้ท้าชิงแชมป์ Intercontinental Champion กับแชมป์ในตอนนั้นอย่าง The Honky Tonk Man ที่ WrestleMania IV

ในปี 2019 เขาได้รับการเสนอชื่อเข้าสู่หอเกียรติยศของ WWE Hall of Fame โดยได้รับการอัญเชิญจาก Hulk Hogan

ผลงานแชมป์และรางวัล
Alabama Wrestling Federation
AWF Tag Team Championship (1 time) – with Greg Valentine
Brew City Wrestling
BCW Tag Team Championship (1 time) – with Greg Valentine
Championship Wrestling International
CWI Heavyweight Championship (1 time)
Southeastern Championship Wrestling
NWA Southeastern Tag Team Championship (3 times) – with Ken Lucas (2), and Robert Fuller (1)
International Wrestling Association
IWA Television Championship (1 time)
 Legends Pro Wrestling
 XWF/LPW Hall of Fame Inductee- Class 2008 & 2010
Maple State Wrestling/Slam All-Star Wrestling
MSW/SAW Tag Team Championship (1 time) – with Shane Williams
New England Wrestling Alliance
NEWA Heavyweight Championship (1 time)
World Wide Wrestling Alliance
WWWA Heavyweight Championship (1 time)
World Wrestling Federation/Entertainment (WWF/E)
WWF Tag Team Championship (1 time) – with Greg Valentine
WWE Hall of Fame (Class of 2019)
Pro Wrestling Illustrated
PWI ranked him # 75 of the 500 top singles wrestlers in the PWI 500 in 1995.
PWI ranked him # 173 of the 500 best singles wrestlers of the "PWI Years" in 2003.
PWI ranked him # 94 of the 100 best tag teams of the "PWI Years" with Greg Valentine in 2003.

นัดที่เดิมพัน
Winner (wager)Loser (wager)LocationEventDateNotes Brutus Beefcake (hair)  Ron Bass (hair) Tampa, Florida  Saturday Night's Main Event
# นายท่านอยู่บนตักหรือบางทีอยู่บนหัวเรา
นายท่านอยู่บนตักหรือบางทีอยู่บนหัวเรา  เป็นซีรีส์มังงะญี่ปุ่น เขียนเรื่องโดยมินัตสึกิ วาดภาพโดยอาซุ ฟุตัตสิยะ เผยแพร่ออนไลน์ผ่านเว็บไซต์ Comic Polaris ของ Flex Comix ตั้งแต่เดือนมิถุนายน พ.ศ. 2558  และรวบรวมตีตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 มังงะมีลิขสิทธิ์ในประเทศไทยโดยสำนักพิมพ์เด๊กซ์เพรส ซีรีส์อนิเมะโทรทัศน์ดัดแปลงสร้างโดยสตูดิโอ Zero-G ออกอากาศระหว่างเดือนมกราคมถึงมีนาคม พ.ศ. 2562  

ตัวละคร
 มิคาสึกิ สุบารุ (

นักเขียนนิยายแนวลึกลับอายุ 23 ปี ที่ชอบเก็บตัว ได้บังเอิญเจอกับฮารุและเก็บมาเลี้ยง 
 ฮารุ 

แมวจรจัดที่ซูบารุรับเลี้ยง 
 คาวาเสะ อาสึชิ 

บรรณาธิการผู้รับผิดชอบต้นฉบับของซูบารุที่สำนักพิมพ์ 
 ยาซากะ ฮิโรโตะ (

เพื่อนสมัยเด็กของซูบารุ 
 โอคามิ นานะ 

พนักงานที่ร้านสัตว์เลี้ยงซันนี่

รูปแบบต่าง ๆ
หนังสือการ์ตูน

อนิเมะ
อนิเมะโทรทัศน์ของเรื่อง นายท่านอยู่บนตักหรือบางทีอยู่บนหัวเรา ได้รับการออกอากาศระหว่างวันที่ 9 มกราคมถึงวันที่ 27 มีนาคม พ.ศ. 2562 ทางช่อง AT-X, ABC, Tokyo MX และะ BS11 อนิเมะสร้างโดยสตูดิโอะ Zero-G และกำกับโดยคาโอรุ สุซุกิ เขียนบทโดยเดกุ อาคาโอะ ออกแบบตัวละครโดยมาซารุ คิตาโอะ วง Schrödinger's Cat และ Kotringo ร้องเพลงเปิดชื่อเพลงว่า "Unknown World"  ส่วนโยชิโนะ นันโจร้องเพลงปิดชื่อเพลงว่า "คิมิ โนะ โทนาริ วาตาชิ โนะ บาโช"  อนิเมะออกอากาศทั้งหมด 12 ตอน 

  ชื่อตอน วันที่ออกอากาศ

หมายเหตุ
# อันโทน อัคเคอร์มัน
อันโทน อัคเคอร์มัน  มีชื่อจริงว่า อ็อยเกน ฮานิช  (26 ธันวาคม พ.ศ. 2448 - 4 พฤษภาคม พ.ศ. 2516) เป็นนักการเมืองเยอรมันตะวันออก เขาดำรงตำแหน่งรัฐมนตรีว่าการกระทรวงการต่างประเทศเป็นระยะเวลาสั้น ๆ ใน ค.ศ. 1953
# อมฤตสังสการ
อมฤตสังสการ (, pronunciation: , แปลตรงตัว: ‘พิธีน้ำอมฤต’) หรือ ขัณเฑทีปาหุล หรือ ขเฑพาเฏทีปาหุล ) เป็นหนึ่งในสี่สังสการปรือพิธีเปลี่ยนผ่านหลักสี่พิธีของศาสนาซิกข์ อมฤตสัสการเป็นพิธีเริ่มต้นเข้าสู่ศาสนา ริเริ่มขึ้นโดยคุรุโควินทสิงห์ เมื่อครั้นก่อตั้งขาลสาขึ้นในปี 1699

ชาวซิกข์ที่เข้าสู่การเป็น ขาลสา จะถือว่าเป็นผู้ อมฤธารี (ผ่านพิธีกรรมเข้าสู่ศาสนาแล้ว) ผู้ที่ผ่านพิธีนี้จะต้องอุทิศตนให้แก่ วาเหคุรู หรือพระเป็นเจ้าสูงสุด และจะปฏิบัติตนเพื่อไปสู่การจัดตั้งขาลสาราช
 
 อ้างอิง
# ขาลสา
ขาลสา หรือ คาลซ่า (khalsa, แปลตรงตัวว่า "เหล่าผู้บริสุทธิ์") หมายถึงกลุ่มนักรบพิเศษของบรรดานักรบซิกข์กลุ่มแรกSingh หรืออาจหมายถึงชุมชนชาวซิกข์ ที่ยอมรับและเชิดชูให้ศาสนาซิกข์เป็นศาสนาและแนวทางการปฏิบัติตนของสมาชิกในชุมชนKhalsa: Sikhism, Encyclopaedia Britannica แนวคิดขาลสาเริ่มต้นขึ้นโดยคุรุโควินทสิงห์ คุรุซิกข์ท่านสุดท้าย ในปี 1699 การก่อตั้งขาลสานั้นถือเป็นจุดเปลี่ยนสำคัญในประวัติศาสนาซิกข์ ชาวซิกข์เฉลิมฉลองการก่อตั้งขาลสาในเทศกาลวิสาขี (Vaisakhi), Quote: "Vaisakhi is the most important mela. It marks the Sikh New Year. At Vaisakhi, Sikhs remember how their community, the Khalsa, first began."Cole, p. 63: "The Sikh new year, Vaisakhi, occurs at Sangrand in April, usually on the thirteenth day.", Quote: "(...) for the Sikhs, it [Baisakhi] celebrates the foundation of the Khalsa in 1699."

คุรุโควินทสิงห์ก่อตั้งขาลสาขึ้นหลังบิดาของท่านถูกประหารชีวิตด้วยการตัดศีรษะโดยจักรวรรดิโมกุล หลังแสดงการต่อต้านการดำเนินคดีกับศาสนิกชนของศาสนาอื่นนอกจากอิสลามซึ่งเป็นศาสนาหลักของจักรวรรดิ นำโดย จักรพรรดิออรังเซพ โดยเฉพาะการดำเนินคดีกับชาวฮินดูในกัศมีร์ที่ไม่ยอมเปลี่ยนศาสนาเป็นอิสลาม, Quote: "The Guru's stance was a clear and unambiguous challenge, not to the sovereignty of the Mughal state, but to the state's policy of not recognizing the sovereign existence of non-Muslims, their traditions and ways of life".Singh, pp. 236–238 นักรบขาลสาจึงถูกก่อตั้งขึ้นเพื่อปกป้องศาสนิกชนซิกข์และฮินดูผู้บริสุทธิ์จากการรุกรานของจักรวรรดิCole, p. 36 ขาลสาเข้ามาแทนที่ "วสันต์" และกลายเป็นจุดเริ่มต้นสำคัญของศาสนาซิกข์ในแง่ของการเมืองและการทหาร 

ซิกข์ขาลสาจะได้รับชื่อ "สิงห์" (บุรุษ) และ "Kaur" (สตรี) และต้องปฏิบัติตามกฏระเบียบเพิ่มเติม เช่น ห้ามสูบยาสูบ บุหรี่ ดื่มสุรา และห้ามรับประทานเนื้อสัตว์ และมีการแต่งกายพิเศษตาม ก 5 ประการ "ซิกข์สหัชธารี" นั้นตรงข้ามกับซิกข์ขาลสา สหัชธารีจะน้อมนำคำสอนมาปฏิบัติตาม และเชื่อถือในคุรุซิกข์ แต่ไม่เข้าร่วมพิธีรับชื่อ และไม่ปฏิบัติตาม ก 5 ประการ รวมถึงกฎบางกฎSikhism: Sects and Other Groups, Encyclopaedia Britannica สังคมขาลสาเป็นสังคมบุรุษนำเป็นหลัก จนมาถึงในยุคปัจจุบันที่เริ่มมีสตรีมีบทบาทในตำแหน่งผู้นำมากขึ้น
# รณชีต สิงห์
มหาราชา รณชีต สิงห์ เป็นผู้นำของจักรวรรดิซิกข์ ซึ่งปกครองอนุทวีปอินเดียตะวันตกเฉียงเหนือ ราวศตวรรศที่ 19 ท่านเกือบเสียชีวิตด้วยโรคฝีดาษตั้งแต่ยังเป็นทารก แต่ท่านสามารถรอดมาได้แต่ด้วยพิษฝีดาษทำให้ท่านเสียตาข้างซ้ายไป ท่านเข้าสู่สนามรบตั้งแต่อายุเพียง 10 ปี รบเคียงข้างกับบิดาของท่าน มหา สิงห์ หลังมหา สิงห์ เสียชีวิตลง ท่านได้ยืนหยัดต่อสู้ต่อไปจนสามารถไล่ชาวอัฟกันออกจากบริเวณปัญจาบ และสถาปนาตนเองขึ้นเป็น "มหาราชาแห่งปัญจาบ" ด้วยวัยเพียง 21 ปีEncyclopædia Britannica Eleventh Edition, (Edition: Volume V22, Date: 1910-1911), Page 892.

สภาพสังคมของปัญจาบในขณะนั้นประกอบด้วยแว่นแคว้น (misl; สมาพันธรัฐ) มากมาย 12 misl เป็นของซิกข์ และ 1 misl เป็นของมุสลิม ท่านสามารถรวบรวมแว่นแคว้นทั้ง 13 เข้าด้วยกันและก่อตั้งจักรวรรดิซิกข์อันยิ่งใหญ่ขึ้น และยังสามารถรบชนะผู้รุกรานจากอัฟกานิสถานหลายต่อหลายครั้งในสงครามซิกข์-อัฟกันหลายครั้ง หลังการเข้ามาของบริทิชอินเดีย ท่านตกลงผูกมิตรกับชาวบริเทนและกลายมาเป็นพันธมิตรที่ดีต่อกัน

ท่านนำพาการลงทุน ฟื้นฟูเศรษฐกิจ และปฏิรูปกิจการหลายอย่าง รวมทั้งนำสาธารณูปโภคมาสู่ปัญจาบ กองทัพซิกข์ขาลสาของท่านนั้นขึ้นชื่อว่าแข็งแกร่ง และท่านยังจัดตั้งรัฐบาลที่ประกอบด้วยทั้งชาวซิกข์ ฮินดู มุสลิม และยุโรป นอกจากความเจริญทางด้านการปกครองและสังคมแล้ว สมัยของท่านยังถือเป็นยุคทองของศิลปะและวัฒนธรรม ท่านมีคำสั่งให้สร้างหริมันทิรสาหิบในอมฤตสระ ขึ้นใหม่หลังถูกทำลายในสมัยจักรวรรดิมุสลิมและจากชาวอัฟกัน และยังให้มีการสร้างคุรุทวารามากมาย รวมถึงคุรุทวาราสำคัญหลายแห่ง ประกอบด้วย ตัขตะทั้งห้า จำนวน 2 แห่ง คือ ตัขตะศรีปัฏนาสาหิบ ใน พิหาร และ หซูระสาหิบ ใน มหาราษฏระ ทั้งหมดล้วนได้รับการสนับสนุนด้านการเงงินอย่างดีจากท่าน ทำให้เศรษฐกิจของปัญจาบมีการหมุนเวียนและเจริญขึ้นตามลำดับ
# ตาคัตศรีปัฏนาสาหิบ
ตัขตะศรีปัฏนาสาหิบ หรือ หริมันทิรสาหิบแห่งปัฏนา คือคุรุทวาราในปัฏนาสาหิบ, ปัฏนา, รัฐพิหาร ประเทศอินเดีย และเป็นหนึ่งในปัญจตัขตะ คือคุรุทวาราที่สำคัญที่สุดห้าแห่งของศาสนาซิกข์ ตัขตะนี้สร้างขึ้นเพื่อระลึกถึงคุรุโควินทสิงห์ คุรุซิกข์ คนที่ 10 ผู้เกิดในเมืองปัฏนาแห่งนี้เมื่อปี 1666Five jathedars visit Patna, kick off ’17 preparations ตัขตะนี้สร้างขึ้นโดยรันจิต สิงห์ มหาราชาแรกของจักรวรรดิซิกข์ ผู้สร้างคุรุทวาราอีกหลายแห่งในอนุทวีปอินเดียเช่นกัน อาคารปัจจุบันสรเงขึ้นในคริสต์ทศวรรศที่ 1950

คุรุโควินทสิงห์เกิดและเติบโตในพิหารหลายปีก่อนจะย้ายไปอนันตะปุระ นอกเหนือจากการเป็นที่เกิดของท่านแล้ว คุรุนานักและคุรุเตฆหบดูร์ยังเคยมาเยี่ยมเยียนเมืองปัฏนานี้ด้วย
# ลาวีอ็องโรซ (เพลงไอซ์วัน)
ลาวีอ็องโรซ  เป็นเพลงนำของเกิร์ลกรุปเกาหลีใต้-ญี่ปุ่น ไอซ์วัน จากอีพีเปิดตัวของไอซ์วัน คัลเลอร์ไรซ์ ออกจำหน่ายวันที่ 28 ตุลาคม พ.ศ. 2561 โดยออฟเดอะเรเคิด ซึ่งเพลงนี้ประพันธ์โดย มอสพิกมิวสิกพรอดิวซิงกรุป จากค่ายคิวบ์เอนเตอร์เทนเมนต์

 ชาร์ต 
 ชาร์ต (พ.ศ. 2561) อันดับสูงที่สุด Japan (Japan Hot 100) 22 Malaysia (RIM) 19 Singapore (RIAS) 9 South Korea (Gaon) 14 South Korea (Kpop Hot 100) 11 US World Digital Songs (Billboard) 6

รางวัลและการเสนอชื่อ
รายการเพลง
 รายการ วันที่  เอ็ม เคานต์ดาวน์ (เอ็มเน็ต) 8 พฤศจิกายน พ.ศ. 2561  เดอะโชว์ (เอสบีเอส เอ็มทีวี) 13 พฤศจิกายน พ.ศ. 2561  20 พฤศจิกายน พ.ศ. 2561
# การก่อการกำเริบคอมมิวนิสต์ในประเทศมาเลเซีย (ค.ศ. 1968–1989)
การก่อการกำเริบคอมมิวนิสต์ในประเทศมาเลเซีย  หรือรู้จักกันว่า วิกฤตการณ์มาลายาครั้งที่สอง  เป็นการขัดกันทางอาวุธที่เกิดขึ้นในประเทศมาเลเซียตั้งแต่ปี ค.ศ. 1968 ถึง 1989 ที่เกี่ยวข้องกับพรรคคอมมิวนิสต์มลายา (MCP) และกองกำลังรักษาความปลอดภัยแห่งรัฐบาลกลางมาเลเซีย

หลังจากสิ้นสุดวิกฤตการณ์มาลายาในปี ค.ศ. 1960 กองทัพปลดปล่อยชนชาติมาลายาเชื้อสายจีนส่วนใหญ่, กองกำลังติดอาวุธของพรรคคอมมิวนิสต์มลายา ได้ถอยกลับไปที่ชายแดนมาเลเซีย-ไทย ซึ่งได้มีการจัดกลุ่มใหม่และฝึกสำหรับการโจมตีรัฐบาลมาเลเซียในอนาคต การก่อความไม่สงบเริ่มขึ้นเมื่อพรรคคอมมิวนิสต์มลายาเข้าโจมตีกองกำลังความมั่นคงในโกรฮ์–เบตง ทางตอนเหนือของมาเลเซียตะวันตก ในวันที่ 17 มิถุนายน ค.ศ. 1968 ความขัดแย้งยังสอดคล้องกับความตึงเครียดที่เกิดขึ้นใหม่ระหว่างชาติพันธุ์มาเลย์กับจีนในมาเลเซียตะวันตกและสงครามเวียดนามNazar bin Talib, pp.16–17

ในขณะที่พรรคคอมมิวนิสต์มลายาได้รับการสนับสนุนอย่างจำกัดจากประเทศจีน การสนับสนุนนี้สิ้นสุดลงเมื่อกรุงกัวลาลัมเปอร์และปักกิ่งสถาปนาความสัมพันธ์ทางการทูตในเดือนมิถุนายน ค.ศ. 1974Chin Peng, p.450 ในปี ค.ศ. 1970 พรรคคอมมิวนิสต์มลายาประสบการแตกความสามัคคีซึ่งนำไปสู่การเกิดขึ้นของสองกลุ่มแยก ได้แก่ พรรคคอมมิวนิสต์แห่งมลายา–ลัทธิมากซ์-ลัทธิเลนิน (CPM–ML) และคณะปฏิวัติ (CPM–RF)Chin Peng, pp.467–68 แม้จะพยายามทำให้พรรคคอมมิวนิสต์มลายาดึงดูดความสนใจมาเลย์ก็ตาม ซึ่งองค์กรถูกครอบงำโดยกลุ่มเชื้อสายจีนตลอดสงคราม แทนที่จะประกาศ "สถานการณ์ฉุกเฉิน" อย่างที่อังกฤษเคยทำมาก่อน รัฐบาลมาเลเซียตอบโต้การก่อความไม่สงบด้วยการนำเสนอนโยบายหลายประการรวมถึงโครงการความมั่นคงและการพัฒนา (KESBAN), รูกุนเตตังกา (เพื่อนบ้านเฝ้าระวัง) และเหล่าเรลา (กลุ่มอาสาสมัครประชาชน)Nazar bin Talib, pp.19–20

การก่อความไม่สงบสิ้นสุดลงเมื่อวันที่ 2 ธันวาคม ค.ศ. 1989 เมื่อพรรคคอมมิวนิสต์มลายาได้ลงนามในข้อตกลงสันติภาพกับรัฐบาลมาเลเซียที่หาดใหญ่ในภาคใต้ของประเทศไทย สิ่งนี้ใกล้เคียงกับการล่มสลายของระบอบคอมมิวนิสต์กลุ่มตะวันออกNazar bin Talib, 21–22 นอกจากการต่อสู้บนคาบสมุทรมลายูแล้ว การก่อความไม่สงบของพรรคคอมมิวนิสต์อื่นก็เกิดขึ้นในรัฐซาราวักของมาเลเซียในเกาะบอร์เนียว ซึ่งได้รวมเข้าด้วยกันเป็นสหพันธรัฐมาเลเซียเมื่อวันที่ 16 กันยายน ค.ศ. 1963
# การปริพันธ์แบบวินอัพ
การปริพันธ์แบบวินอัพ  เป็นปรากฏการณ์ที่เกิดขึ้นเมื่อสัญญาณของตัวกระตุ้นอยู่ในสภาวะอิ่มตัวในระบบควบคุมวงปิด ทำให้ตัวกระตุ้นไม่สามารถตอบสนองสัญญาณจากตัวควบคุมได้ในเวลาอันรวดเร็ว ส่งผลให้ระบบควบคุมอยู่ในสภาวะวงเปิด ซึ่งจะใช้เวลาในการเข้าสู่จุดสมดุล (settling time) นานขึ้น และทำให้เกิดการแกว่งของสัญญาณ (overshoot) โดยขนาดของลักษณะดังกล่าวจะขึ้นอยู่กับความเร็วของตัวควบคุมและขนาดของสัญญาณที่เปลี่ยนแปลง ในขณะเดียวกัน ผู้ใช้อาจเพิ่มพลังงาน  ทดแทนเพื่อให้สัญญาณยังคงมีลักษณะปกติต่อไปได้ โดยเมื่อกำหนดให้  เป็นสัญญาณจากตัวกระตุ้นในส่วนของเวลา  พลังงานดังกล่าวจะมีสมการดังนี้

ทั้งนี้ ปรากฏการณ์ดังกล่าวสามารถเกิดขึ้นได้จากตัวควบคุมแบบปริพันธ์ของระบบควบคุมพีไอดีเท่านั้น เนื่องจากในสภาวะอิ่มตัว สัญญาณจากตัวกระตุ้นจะลดลงสู่ระดับขีดสุดที่ระบบจะรับได้ ทำให้สัญญาณขาออกเพิ่มช้าลงเมื่อเปรียบเทียบกับสภาวะปกติ ส่งผลให้ความคลาดเคลื่อนระหว่างสัญญาณขาเข้าและขาออกมีจำนวนมากและเป็นเวลานาน เมื่อกำหนดให้  เป็นอัตราขยายเชิงปริพันธ์ ความคลาดเคลื่อน  นี้จะถูกปริพันธ์ (สะสม) มากขึ้นเรื่อย ๆ ในเวลา  ตามสมการ

จนกว่าสัญญาณขาเข้าและขาออกจะอยู่ในระดับเท่ากัน อย่างไรก็ตาม ระบบที่มีการวินอัพส่วนใหญ่จะมีการตอบสนองช้า จึงทำให้ความคลาดเคลื่อนยังมีจำนวนมาก ส่งผลให้สัญญาณเกิดการแกว่งเป็นช่วงระยะเวลาหนึ่ง

 การป้องกัน 
การปริพันธ์แบบวินอัพสามารถป้องกันได้โดยหลายวิธี เช่น
 กำหนดให้สัญญาณขาเข้าอยู่ในเขตที่กำหนดไว้เพื่อไม่ให้เกิดการอิ่มตัว
 ให้อัตราขยายเชิงปริพันธ์  มีปริมาณน้อยลง
 ยับยั้งการปริพันธ์ออกจากความคลาดเคลื่อน  เพื่อไม่ให้มีการสะสมจนเยอะเกินไป
 ใช้วงจรไฟฟ้าแบบปฏิวินอัพ (anti-windup) เพื่อชดเชยความคลาดเคลื่อนนี้โดยเฉพาะ

 แหล่งข้อมูลอื่น
# ฟุตบอลชิงถ้วยพระราชทานคิงส์คัพ ครั้งที่ 47
การแข่งขันฟุตบอลชิงถ้วยพระราชทานคิงส์คัพ ครั้งที่ 47 จัดขึ้นระหว่างวันที่ 5 – 8 มิถุนายน พ.ศ. 2562 โดยมีทีมเข้าร่วมการแข่งขันทั้งหมด 4 ทีม คือ ไทย (เจ้าภาพ), เวียดนาม, อินเดีย และกือราเซา และเป็นครั้งแรกนับตั้งแต่ครั้งที่ 43 ที่จัดขึ้นนอกกรุงเทพมหานคร โดยครั้งนี้จะแข่งขันกันที่จังหวัดบุรีรัมย์

 ทีมที่เข้าร่วม 
ประเทศสมาคมสมาพันธ์อันดับโลกฟีฟ่า1ผลงานที่ดีที่สุดครั้งที่ผ่านมา  (เจ้าภาพ) เอฟเอ ไทยแลนด์ เอเอฟซี 114 ชนะเลิศ (สิบห้าสมัย; สมัยล่าสุด: 2017) 2 เอฟเอฟเค คอนคาแคฟ 82 ครั้งแรกอินเดีย เอฟเอ เอเอฟซี 101อันดับ 3 (1977)วีเอฟเอฟ เอเอฟซี 98 รองชนะเลิศ (2006)

1 อันดับโลกฟีฟ่า ณ วันที่ 4 เมษายน พ.ศ. 2562.
2 กือราเซา แทนที่ เอลซัลวาดอร์ ที่ขอถอนทีมออกจากการแข่งขัน. เอลซัลวาดอร์ทีมตัวเองแทนที่ จีน ซึ่งตอนแรกก็วางแผนที่จะได้เข้าร่วมการแข่งขัน.

 สถานที่แข่งขัน 
สมาคมกีฬาฟุตบอลแห่งประเทศไทย ในพระบรมราชูปถัมภ์ ยืนยันว่า การแข่งขันฟุตบอลชิงถ้วยพระราชทานคิงส์คัพครั้งที่ 47 นี้จะไม่แข่งขันที่สนามราชมังคลากีฬาสถานอย่างเช่น 3 ครั้งก่อนหน้า เพราะอยู่ในช่วงการปรับปรุงสำหรับรองรับการเป็นเจ้าภาพในการแข่งขันฟุตบอลเอเชียเยาวชนอายุไม่เกิน 23 ปี ที่ประเทศไทยเป็นเจ้าภาพในปี พ.ศ. 2563 และจะใช้สนามในต่างจังหวัดที่ผ่านมาตรฐาน A-Class ของสมาพันธ์ฟุตบอลเอเชีย และเดินทางได้สะดวกในการจัดการแข่งขันครั้งนี้แทน โดยเบื้องต้นมี 3 สนามที่ถูกเสนอให้พิจารณาเป็นเจ้าภาพในการแข่งขันครั้งนี้ คือ มิตรผลสเตเดียม ในจังหวัดราชบุรี, ช้างอารีนา ในจังหวัดบุรีรัมย์ และสนามกีฬากลางในจังหวัดสุพรรณบุรี สุดท้าย ในวันที่ 5 เมษายน สมาคมฯ จึงเลือกช้างอารีนาเป็นเจ้าภาพในการแข่งขันครั้งนี้

 จังหวัดบุรีรัมย์  ช้างอารีนา(ธันเดอร์คาสเซิลสเตเดียม) ความจุ: 32,600 ที่นั่ง300x300px|alt=

 ผู้เล่น 

 นัด 
เวลาทั้งหมดเป็นเวลาท้องถิ่น, เวลาอินโดจีน (UTC+7)

 กฎกติกาการแข่งขัน 
 90 นาที.
 การดวลลูกโทษ ถ้าในกรณีที่จำเป็นโดยไม่มีการต่อเวลาพิเศษ.
 เปลี่ยนตัวผู้เล่นได้สูงสุด 3 คน.

 สายการแข่งขัน 

 รอบรองชนะเลิศ 

 นัดชิงอันดับที่ 3 

นัดชิงชนะเลิศ

อันดับการแข่งขัน

 การถ่ายทอดสด 
ประเทศสถานีโทรทัศน์สตรีมมิงอย่างเป็นทางการอ้างอิงStar Sports 3Hotstar ไทยรัฐทีวี  VTC Digital Television
# คิลดิสเลิฟ (เพลง)
"คิลดิสเลิฟ"  เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 4 เมษายน 2019 ผ่านสังกัดวายจีและอินเตอร์สโคป เป็นซิงเกิลนำจากอีพีภาษาเกาหลีชุดที่สองในชื่อเดียวกัน เพลงเขียนโดยเท็ดดี พัก และเบกกา บูม และมี อาร์. ที และ 24 ร่วมผลิต ซิงเกิลได้รับการอธิบายว่าเป็นเพลงอิเล็กโทรป็อป เนื้อเพลงเกี่ยวข้องกับการตัดสินใจของผู้หญิงที่จะยุติความสัมพันธ์เป็นพิษ

มิวสิกวิดีโอกำกับโดยซอ ฮย็อน-ซึง และอัปโหลดไปยังช่องยูทูบของแบล็กพิงก์พร้อมกับเพลง หลังจากเผยแพร่ มิวสิกวิดีโอทำลายสถิติยอดผู้ชมมากที่สุดใน 24 ชั่วโมงแรก ด้วยจำนวนผู้ชม 56.7 ล้านครั้ง ในเดือนธันวาคม 2022 วิดีโอนี้มีผู้ชมมากกว่า 1.7 พันล้านครั้ง

ในเชิงพาณิชย์ ซิงเกิลเข้าชาร์ตกว่า 27 ประเทศ ขึ้นสูงสุดอันดับที่สองในเกาหลีใต้และกลายเป็นเพลงแรกของวงที่ติด 50 อันดับแรกในสหรัฐและสหราชอาณาจักร กลายเป็นเพลงเคป็อปหญิงที่ทำอันดับสูงสุดบนชาร์ตบิลบอร์ดฮอต 100 ในขณะนั้น และยังได้รับการรับรองระดับทองคำในฝรั่งเศสและญี่ปุ่น และระดับเงินในสหราชอาณาจักร

 เบื้องหลังและการออกจำหน่าย 
ในวันที่ 8 กุมภาพันธ์ 2019 ยัง ฮย็อน-ซ็อก ผู้บริหารของวายจีประกาศว่า แบล็กพิงก์ถูกกำหนดให้กลับมาพร้อมกับอีพีในเดือนมีนาคม ชื่อซิงเกิลและอีพีได้รับการประกาศในวันที่ 25 มีนาคม ระหว่างวันที่ 31 มีนาคม ถึง 1 เมษายน มีการเผยแพร่ภาพทีเซอร์ของแต่ละคนผ่านบัญชีสื่อสังคมของพวกเธอ เมื่อวันที่ 26 กรกฎาคม มีการประกาศว่าแบล็กพิงก์จะเผยแพร่อีพี คิลดิสเลิฟ ฉบับภาษาญี่ปุ่นในวันที่ 11 กันยายน 2019 แต่ถูกเลื่อนออกมาจนถึงวันที่ 16 ตุลาคม 2019 บันทึกการแสดงสดของ "คิลดิสเลิฟ" ฉบับภาษาญี่ปุ่นถูกบันทึกที่โตเกียวโดมเมื่อวันที่ 4 ธันวาคม 2019 ซึ่งรวมอยู่ในอัลบั้มบันทึกการแสดงสดชุดที่สามของวง แบล็กพิงก์ 2019–2020 เวิลด์ทัวร์อินยัวร์แอเรีย – โตเกียวโดม ออกจำหน่ายเมื่อวันที่ 6 พฤษภาคม 2020 ผ่านยูนิเวอร์แซลมิวสิกเจแปน

 การวางองค์ประกอบเพลง 
"คิลดิสเลิฟ" เขียนโดยเท็ดดี พัก และเบกกา บูม และมี อาร์. ที และ 24 ร่วมผลิต ด้านเนื้อเพลงพูดถึง "การเลิกรา" "คิลดิสเลิฟ" เป็นเพลงอิเล็กโทรป็อป มีการใช้เครื่องเป่าทองเหลืองบรรเลงพร้อมกับองค์ประกอบของแทร็ป อันประกอบด้วย "เสียงฮอร์นดังกึกก้องและเพอร์คัชชันที่ฮึกเหิม"

มิวสิกวิดีโอ
มิวสิกวิดีโอกำกับโดยซอ ฮย็อน-ซึง ถ่ายทำในช่วงกลางเดือนมีนาคม หลังจากมิวสิกวิดีโอถูกเผยแพร่ "คิลดิสเลิฟ" กลายเป็นวิดีโอเคป็อปที่มียอดกดถูกใจเร็วที่สุดและมีจำนวนผู้ชมเร็วที่สุดบนยูทูบ ด้วยจำนวน 1 ล้านถูกใจใน 28 นาที และจำนวนผู้ชม 56.7 ล้านครั้งใน 24 ชั่วโมงแรกหลังจากเผยแพร่ กลายเป็นวิดีโอยูทูบที่มียอดผู้ชมมากที่สุดใน 24 ชั่วโมงแรก นอกจากนั้นยังเป็นวิดีโอที่มีจำนวนผู้ชม 100 ล้านครั้งบนยูทูบเร็วที่สุด โดยใช้เวลา 2 วัน กับ 14 ชั่วโมง ทำลายสถิติเดิมของไซ กับเพลง "เจนเทิลแมน" ในปี 2013
อีกทั้งยังสร้างสถิติเป็นวิดีโอรอบปฐมทัศน์ที่มีจำนวนผู้รับชมพร้อมกัน 979,000 คน
# หน่อไม้ฝรั่ง
หน่อไม้ฝรั่ง  เป็นพืชที่มีถิ่นกำเนิดในทวีปยุโรปและเอเชียตะวันตก ลักษณะเป็นไม้ล้มลุกอายุหลายปี สูง 100-150 เซนติเมตร ใบเปลี่ยนรูปมาจากลำต้น รูปเข็ม กว้าง 1 มิลลิเมตร ยาว 6-32 มิลลิเมตร อยู่รวมเป็นกระจุก 4-15 ใบ ดอกรูประฆังสีขาว-เขียวถึงเหลือง มี 6 กลีบรวม ออกเป็นดอกเดี่ยวหรือกลุ่ม 2-3 ดอก ดอกเพศผู้และเพศเมียอาจพบได้ทั้งในต้นเดียวกันหรือคนละต้น ผลกลมแบบเบอร์รี เส้นผ่านศูนย์กลาง 6-10 มิลลิเมตร เมื่อสุกมีสีแดง มีพิษ

 คุณค่าทางอาหาร 

หน่อไม้ฝรั่งเป็นผักที่ให้แคลอรีต่ำ โดยหน่อไม้ฝรั่ง 90 กรัม ให้พลังงาน 20 แคลอรี หน่อไม้ฝรั่งอุดมไปด้วยวิตามินเอ, วิตามินซี, วิตามินเค และกรดโฟลิก นอกจากนี้ยังเป็นแหล่งของแอสพาราจีน กรดอะมิโนที่มีส่วนช่วยในพัฒนาการทางสมองของเด็ก